ขออนุญาตสอบถามครับยาAZITHRO 250 mg CAP. 6's BP in Alu. Pouch/Box (Azithromycin 250 mg) สามารถแกะผงผสมน้ำกินได้ไหมครับ
สวัสดีค่ะ ยาที่กล่าวมาหรือชื่อเต็มว่า ยา Azithromycin (อะซิโธรมัยซิน) เป็นยาปฏิชีวนะในกลุ่มแมคโครไลน์ (Macrolide) ที่ใช้รักษาอาการติดเชื้อจากแบคทีเรีย เช่น โรคปอดบวม โรคหลอดลมอักเสบ ทอนซิลอักเสบ ไซนัสอักเสบ การติดเชื้อที่หูชั้นกลาง การติดเชื้อที่ทางเดินหายใจในกรณีที่ผู้ป่วยแพ้ยาปฏิชีวนะในกลุ่มเพนิซิลินโดยการรับประทานยาชนิดนี้ ถ้ามาเป็นเม็ด capsule ดังกล่าวมา ควรรับประทานไปทั้งเม็ด capsule การแกะออกมาผสมกับน้ำนั้นไม่แนะนำ เพราะอาจจะทำให้ไม่ได้ประสิทธิภาพยาที่เต็มที่ ถ้ากินยาเม็ดไม่ได้ อาจแจ้งแพทย์ที่ดูแล เพราะยาที่กล่าวมามีในรูปแบบยาน้ำเช่นกัน และถ้าเป็นกรณีที่ผู้ป่วยกินยาเม็ดไม่ได้ คือกินทางสายอาหาร การบดยาเพื่อใส่ในสายอาหาร ควรปรึกษากับแพทย์และเภสัชกรที่ดูแลโดยตรง หรืออาจจะเลือกกลุ่มยาที่สามารถบดไปทั้งเม็ดได้